
065.1.3.1

TITELPAGINA ARA BRUSSEL REKENKAMERS ROLREKENINGEN 2755

==========================================================

065.1.3.2

Dits die rekeninge ende bewisinge die GHEERLEC DIE ROVER WELLENSSOEN doet mijnre liever genediger vrouwen van Brabant als van den scoutheitambacht van Oesterwijc beginnende opten xxviii dach in januario int jaer xiiii C ende een durende tot den sondach na sunte jansdach iiii C ende ii (?) onder ROELOF VAN HAESTRICHT SCOUTHEIT VAN DEN BOSCH

stempel Archives du Royaume de Belgique

Ontfaen in den ambacht van Oesterijc
ierst ontfaen van JACOP HESSELS van wntalen gheiffent voir den vonnisse om iij lichten gulden
item van GHERYT BERKELMAN gheiffent met GHERIJT WISSEN van dingtalen van viiij gulden nyer daer af hefft ROELOF VAN HAESTRECHT SCOUTHEIT TEN BOSSCHE doen ter tijt gheboert vi nye gulden iij licht gulden
item ontfaen van JAN WITLOC ende van MAES VAN DEN NUWENHUSE om dat si  enen man verboeden die hoere beyder goet gheladen hadde dat hy niet en voer hy en hedde hen betaelt gheiffent voer den vonnisse om vii nye gulden
item HESSEL SNABBEN afghewonnen metten vonnisse enen peen van ii nye gulden
item ARNDT KERMISSE gheiffent van wantalen voer den vonnisse om iij nyen gulden
item JAN VAN BUEDEL gheiffent byden hoghen scoutheyt van den Bossche van wantalen om xiiii nye gulden
item JAN GODEVARTS gheiffent voir van wantalen voir den vonnisse om ij gulden

BEECKE
item JAN VELLE gheiffent van erftalen voir den vonnisse om v gulden nyen beloept mijnre vrouwen deel iij nyen gulden
item JAN VAN HEZE gheiffent van wantalen voir den vonnesse om iiii gulden coemt mijnre vrouwen deel ii gulden nyer
item BOYDEN om dat hy sinen neve overseijde dat hy een koe ghebugt soude hebben daer sy beyde voir ghehouden waren ende daer die neve af quijt ghinc metten vonnisse daer af Boyden gheiffent byden hoghen scoutheyt voir den vonnisse om xc nye gulden beloept mijnre vrouwen deel xlv nye gulden




065.1.3.3

item CLAES VAN SPREEUWEL, PETER VELLEKENS, JAN JUETEN ende JAN SCELLEKENS dese vier scepen voirs. hebben gheiffent byden hoghen scoutheit van den Bosch voir den vonnisse om dat hy hen aensegghende was dat zy teghen een hoetvonnis ghedaen souden hebben om lvii hollantse gulden ende iiii placken brabants des coemt mijnre vrouwen tot hoeren deel xxvii hollantse gulden ende xv placken brabants valet xxxix gulden gelres xv placken brabants

MIERDE
item HEYNKEN NEETEN, REYNKEN sijn broeder DIERIC ende MERTEN SPILMAKERS kynder gheiffent van twiste ende ghevechte voir den vonness om xii nye gulden

HELVOERT
item met WILLEM BERKELMANS wijf was om dat si hoir wapenen niet en hadde dair si op gheset was ontfaen ij gulden ghelders
item LAUREYNSKEN WOUTER CLAESSOENSSSOEN van den selven i gulden ghelders
item die selve Laureynsken om dat hi sinen scouwedijc niet ghemaect en had als hij gheboden was i gulden ghelders
item ARNDT LEYTEN kynder van den selven i gulden ghelders
item WILLEM BERKELMANS kinder van den selven i gulden ghelders
item van GIELYS SCOERWEG van mestrecken i gulden ghelders
item van deser voirs. broken heeft ROELOF VAN HAESTRICHT hoeghscoutheit van den Bossch die twe deel gheboert die belopen xcvii ny gulden gelres iiii placken brabants
aldus heeft die scoutheit ontfaen xlii gulden gelres xi placken brabants

GHEERLEEX utgheven teghen den ontfang voirs. binnen den tijt voirs.
betaelt van der lijfpensien van Oesterwijc die verviel op sente gertrudendaghe inden voirs. jaer xiij gulden peters maken xxvii nye gulden iii groten vleems
item betaelt die lijfpensie tsGREVEN VAN CLEVE die versceen op paesschen dair naest volghende xxv reael maken liiii nye gulden

==============================================================

065.1.3.4


item van LEMKEN die tOesterwijc ghehanghen wart ghegheven den hangdief om dat hy richte i gulden peter valet ii gulden gelres (?)
item BEESTKEN die ROELOF VAN HAESTRICHT tot minen huse seynde overmids broeken die hy ghebroect hadde die welc onse ghenedighe vrouwe hem quyt scout vertert tot minen huse vii gulden
item heeft GHEERLEC uytghegheven ende betaelt xlii hollantsche gulden viii daghe in meye die welc die drossaet van Brabant





ende die rentmeester STHEVEN VAN DER NEDERASSELT verterden tot Oesterwijc doen dat hoeftvonnis comen was van der hove als van der palinghen die sculden tusschen die van Beke ende van Neterselle doen si daer op ghereden waren (links: vacat)

Somma utgeven xc gulden gelres v placken brabants
aldus meer utgegeven dan ontfain xlvii gulden gelres xii placken brabants
ghescreven in siin rekeninghe utgaende des diinsdages na sunte gertrudendach int jair xiiii C ende twe

065.1.3.5

stempel 2755 - geschreven (Rekening) GHEERLEC WELLENS SCOUTHEIT VAN OESTERWIJC en no. 2755 - etiketten 2755 en 1019

===========================================================

             EINDE VAN DIT INVENTARISNUMMER

===========================================================


